CELEX: 62012CN0562
Language: da
Date: 2012-12-05 00:00:00
Title: Sag C-562/12: Anmodning om præjudiciel afgørelse indgivet af Tartu Ringkonnakohus (Estland) den 5. december 2012 — MTÜ Liivimaa Lihaveis mod Eesti-Läti programmi 2007 2013 Seirekomitee

9.2.2013   
            
            
               DA
            
            
               Den Europæiske Unions Tidende
            
            
               C 38/14
            
         Anmodning om præjudiciel afgørelse indgivet af Tartu Ringkonnakohus (Estland) den 5. december 2012 — MTÜ Liivimaa Lihaveis mod Eesti-Läti programmi 2007 2013 Seirekomitee
   (Sag C-562/12)
   2013/C 38/18
   Processprog: estisk
   
      Den forelæggende ret
   
   Tartu Ringkonnakohus
   
      Parter i hovedsagen
   
   
      Sagsøger og appellant: MTÜ Liivimaa Lihaveis
   
      Sagsøgt og appelindstævnt: Eesti-Läti programmi 2007–2013 Seirekomitee
   
      Intervenient: Eesti Vabariigi Siseministeerium
   
      Præjudicielle spørgsmål
   
   
               a)
            
            
               Er forretningsordningen for et overvågningsudvalg, der er nedsat af to medlemsstater i fællesskab — såsom programvejledningen for overvågningsudvalget for det estisk-lettiske program 2007-2013 — hvorefter overvågningsudvalgets afgørelser ikke kan indbringes for nogen ret (programvejledningens nr. 6.6, stk. 4: »The decisions of the Monitoring Committee are not appealable at any place of jurisdiction.«) forenelig med artikel 63, stk. 2, i Rådets forordning (EF) nr. 1083/2006 (1), sammenholdt med artikel 47 i Den Europæiske Unions charter om grundlæggende rettigheder?
            
         
               b)
            
            
               Såfremt spørgsmål a) besvares benægtende: Skal artikel 267, stk. 1, litra b), i traktaten om Den Europæiske Unions funktionsmåde fortolkes således, at nr. 6.6, stk. 4, i den af overvågningsudvalget for det estisk-lettiske program 2007-2013 fastsatte programvejledning skal anses for en retsakt udstedt af en af Unionens institutioner, organer, kontorer eller agenturer, der skal kendes ugyldig?
            
         
               c)
            
            
               Såfremt spørgsmål a) besvares benægtende: Skal artikel 263, stk. 1, andet punktum, sammenholdt med artikel 256, stk. 1, og artikel 274 i traktaten om Den Europæiske Unions funktionsmåde fortolkes således, at Den Europæiske Unions Ret eller den i henhold til national ret kompetente domstol har kompetence til at påkende sager angående afgørelser, der er truffet af overvågningsudvalget for det estisk-lettiske program 2007-2013?
            
         
      (1)  Rådets forordning (EF) nr. 1083/2006 af 11.7.2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (EUT L 210, s. 25).